Erik Christian Selmer

Erik Christian Selmer (født 1. april 1931 i Tromsø, død 20. april 2023 i Drøbak) var en norsk diplomat.

Etter å ha studert økonomi ved Universitetet i Köln 1956 var han stipendiat i Norges Eksportråd og utsending til Bonn 1958–1961.Jubilanter i Aftenposten den 1. april 2011. Han tok Utenriksdepartementets aspirantkurs 1962 og arbeidet blant annet ved Norges delegasjon til FN og andre internasjonale organisasjoner i Genève og ved NATO-delegasjonen i Brussel, hvor han ble ambassaderåd 1972 og ministerråd 1974. Fra 1975 var han ministerråd ved Norges delegasjon til FN og andre internasjonale organisasjoner i Genève. I 1979 ble han underdirektør i Utenriksdepartementet og ekspedisjonssjef fra 1981. Han var departementsråd i Handelsdepartementet 1982–1986.

Han var ambassadør til Øst-Tyskland (DDR) 1986–1989, stasjonert ved den norske ambassaden i Øst-Berlin. Han var deretter ambassadør til Det europeiske frihandelsforbund (EFTA) og Garantiavtalen for toll og handel (GATT) i Genève 1989–1994 og deretter ambassadør  til Østerrike 1994–1998 med Ljubljana som sideakkreditering fra 1996.

Erik Christian Selmer var kommandør av St. Olavs Orden.

 Referanser 

Kategori:Personer fra Tromsø kommune
Kategori:Norges ambassadører til Slovenia
Kategori:Norges ambassadører til Øst-Tyskland
Kategori:Norges ambassadører til Østerrike
Kategori:Norske siviløkonomer
Kategori:Kommandører av St. Olavs Orden